**SPREMEMBE ČEŠKE ZAKONODAJE GLEDE POTOVALNIH DOKUMENTOV (od 1. 1. 2016)**

**- INFORMACIJA ZA KANDIDATE ZA POSVOJITELJE -**

S strani češkega osrednjega organa (Office for international Legal Protection of Children) smo prejeli spodnjo informacijo glede sprememb v zvezi z izdajo potovalnih dokumentov:

Od 1. januarja 2016 se na Češkem začne uporabljati nova zakonodaja, ki se nanaša na uporabo potovalnih dokumentov. Spremembe vplivajo tako na proces izdaje potnega lista na Češkem, kot tudi ponovne izdaje potnega lista, ko je otrok že v državi sprejema.

Potni listi, ki so bili veljavni 6 mesecev, ne obstajajo več. Potni list za otroka do 15 let sedaj velja 5 let. Biometrični parametri so nujni del potnega lista, zato mora biti otrok ob oddaji vloge prisoten.

Po drugem srečanju s češkim psihologom, ki je običajno 7-15 dni po prvem srečanju v hotelu (penzionu) v soseščini doma za otroke, se načrtuje obisk urada za potne listine. Bodoči posvojitelji bodo obveščeni o datumu in času tega obiska. Urad za potne listine je 2 minuti peš od Urada za mednarodno pravno zaščito otrok v Brnu (Office for international Legal Protection of Children), pri čemer bo pravnik iz osrednjega češkega organa spremljal družino na uradu za potne listine in bo vložil vlogo za potni list. Uslužbenec na uradu za potne listine bo vzel otrokove biometrične parametre. Potni list bo bodočim posvojiteljem izročen na sodišču, kot je bilo to tudi do sedaj. Bodočim posvojiteljem češki osrednji organ priporoča, da po drugem srečanju pridejo v Brno in ostanejo tukaj do obravnave na sodišču. Tako bodo lahko prihranili čas, ki bi ga sicer zapravili z vožnjo. Na spodnjih povezavah so posredovali nekaj možnosti namestitve v Brnu. V primerih, ko so otroci stari do 5 let, osrednji češki organ zahteva, da se družina po drugem srečanju s psihologom namesti v Brnu. Na ta način se namreč lahko izogne morebitnim težavam v času medsebojne interakcije, saj se bodoči posvojitelji lahko takoj povežejo s psihologom.

V primerih, ko je bil otrok bodočim posvojiteljem nameščen z namenom posvojitve in otrok živi v državi sprejema, morajo bodoči posvojitelji zaprositi za potni list na češkem veleposlaništvu v državi sprejema. Veleposlaništvo bo obvestilo češki osrednji organ o vlogi in češki osrednji organ bo izdal soglasje. Bodoči posvojitelji se morajo zavedati, da lahko postopek traja 1,5 do 2 meseca (zakonski rok je 120 dni, vendar ne bi smelo trajati tako dolgo) in stane 400 Kč (malo manj kot 15 EUR). Potni list generalno velja 5 let. Ne glede na to pa mora fotografija otroka odražati trenutno starost otroka. To pomeni, da mora biti potni list za npr. 2 leti starega otroka obnovljen prej. Če se otroka na sliki na potnem listu ne prepozna več, potni list ni veljaven.

Daljši čas za izdajo potnega lista je potreben, če se zanj zaprosi na veleposlaništvu, kot če se zanj zaprosi neposredno na uradu za potne listine v Brnu.

Povezave glede možnih namestitev v Brnu blizu osrednjega organa (Office for International Legal Protection of Children):

<http://www.booking.com/hotel/cz/bishop-superior.cs.html>

<http://www.atriumbrno.cz/>